[pic] | AZ EURÓPAI KÖZÖSSÉGEK BIZOTTSÁGA |

Brüsszel, 30.3.2009

COM(2009) 145 végleges

2006/0136 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja értelmében az EK-Szerződés 250. cikkének (2) bekezdése értelmében a növényvédő szerek forgalomba hozataláról szóló EURÓPAI PARLEMENTI ÉS TANÁCSI RENDELETJAVASLATRA vonatkozó bizottsági javaslatot módosító tanácsi közös álláspontnak az Európai Parlament általi módosításáról

2006/0136 (COD)

A BIZOTTSÁG VÉLEMÉNYE

az EK-Szerződés 251. cikke (2) bekezdése harmadik albekezdésének c) pontja értelmében az EK-Szerződés 250. cikkének (2) bekezdése értelmében a növényvédő szerek forgalomba hozataláról szóló EURÓPAI PARLEMENTI ÉS TANÁCSI RENDELETJAVASLATRA vonatkozó bizottsági javaslatot módosító tanácsi közös álláspontnak az Európai Parlament általi módosításáról

1. Bevezetés

Az EK-Szerződés 251. cikke (2) bekezdése harmadik albekezdésének c) pontja alapján a Bizottság véleményt nyilvánít az Európai Parlament második olvasatban megfogalmazott módosításairól. A Parlament által javasolt módosításokról a Bizottság véleménye a következő:

2. Előzmények

A javaslatnak Európai Parlamenthez, illetve a Tanácshoz történő továbbításának időpontja (COM (2006) 388 végleges – 2006/0136/COD): | 2006. július 18. |

Az Európai Gazdasági és Szociális Bizottság véleményének kelte: | 2007. május 31. |

A Régiók Bizottsága véleményének kelte: | 2007. február 13. |

Az Európai Parlament (első olvasatban elfogadott) véleményének kelte: | 2007. október 23. |

A módosított javaslat továbbításának időpontja: A politikai megállapodás időpontja: | 2008. március 11. 2008. június 23. |

A közös álláspont elfogadásának időpontja: | 2008. szeptember 15. |

Az Európai Parlament (második olvasatban elfogadott) véleményének kelte: | 2009. január 13. |

3. A javaslat célja

A javasolt rendelet felváltaná a növényvédő szerek forgalomba hozatalára vonatkozó hatályos jogszabályt (91/414/EGK tanácsi irányelv), egyben részletekbe menően felülvizsgálná a hatóanyagok és a növényvédő szerek biztonsági értékelésére vonatkozó eljárásokat. Ugyanakkor megtartaná az irányelvben meghatározott kétlépcsős eljárást:

- a hatóanyagok uniós szintű jóváhagyása;

- a jóváhagyott hatóanyagokat tartalmazó növényvédő szerek tagállami engedélyezése.

Ezenfelül az egyszerűsítés céljából hatályon kívül helyezné a meghatározott hatóanyagokat tartalmazó növényvédő szerek forgalomba hozatalának és használatának tilalmáról szóló 79/117/EGK tanácsi irányelvet. A javaslat elsősorban az emberek, az állatok és a környezet magas szintű védelmének megőrzésére, a jelenlegi jóváhagyási és engedélyezési eljárásokból eredő adminisztratív terhek csökkentésére, valamint a harmonizáció magasabb szintű megvalósítására irányul.

E javaslatot a peszticidek fenntartható használatára vonatkozó tematikus stratégiával, a növényvédő szerek használata terén létező joghézag megszüntetését célzó keretirányelvre vonatkozó javaslattal, valamint a növényvédő szerek forgalomba hozatalára és használatára vonatkozó statisztikák gyűjtéséről szóló rendeletjavaslattal együtt egy csomagnak kell tekinteni.

4. A bizottság véleménye az Európai Parlament módosításairól

Az Európai Parlament (EP) második olvasatban olyan egységes szerkezetbe foglalt szöveget szavazott meg, amely számos ponton módosítja a közös álláspontot. A szöveg a Tanács, az EP és a Bizottság közötti tárgyalások eredménye. A módosítások elsősorban technikai jellegűek, továbbá összhangban állnak az eredeti javaslat fő elveivel, és megerősítik azokat.

A Bizottság elfogadja a Parlament által megszavazott módosításokat. A parlamenti második olvasat eredménye nagyon kielégítő.

5. Következtetés

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.